کولت. آذ آذربایجانلی شاعر الوین باکیروغلونون "۳۶ یاشین شعیری" یئنی شعیرلرینی تقدیم ائدیر.
الیمی اوزموشم یاغیش سسیندن،
داها گون ده چیخماز یاغیشدان سونرا.
کیرایه بیر ائوین پنجرهسیندن
سنی سئومک اولمور بو یاشدان سونرا
سنی سئومک اولمور یاد بیر اؤلکهده،
سنی سئومک اولمور طلبه کیمی.
علاوه بیر یوکسن هر گون بلکه ده
چیخدیغیم آلتینجی مرتبه کیمی.
ائله کی گؤزوندن بیر آز یاش آخیر،
ائو ییهسی ائوه گلنهجهندی.
هؤنکورنده سسین باییرا چیخیر،
سنی سئومک اولمور، دیوار اینجهدی.
تنهالیق اوستومه ایت کیمی هورور،
من اولدوم-اولمادیم ائوده دولاشیر.
سنی سئومک اولمور، قونشولار گؤرور،
دئییرلر بو اوغلان کیمله دانیشیر.
اما سن، بیلیرم، ائله ایندی ده،
ایلین بو چاغیندا سئویرسن منی.
کیمین ماشینیندا، کیمین ائوینده،
کیمین قوجاغیندا سئویرسن منی؟..
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab